b'\n_START_ARTICLE_\nB\xc3\xa6rum\n_START_SECTION_\nEtimologia\n_START_PARAGRAPH_\nEl nom (en n\xc3\xb2rdic antic: Bergheim) es compon de Berg que significa "muntanya" i heimr que significa "casa" o "granja". Als temps n\xc3\xb2rdics antics, el municipi es diu sovint Bergheimshera\xc3\xb0 que significa "l\'hera\xc3\xb0 (parr\xc3\xb2quia / districte) de Bergheim".\n_START_SECTION_\nHist\xc3\xb2ria\n_START_PARAGRAPH_\nL\'\xc3\xa0rea coneguda avui com a B\xc3\xa6rum va ser una f\xc3\xa8rtil zona agr\xc3\xadcola durant l\'Edat del Bronze i s\'han trobat vestigis arqueol\xc3\xb2gics de l\'Edat del Ferro. El primer esment del nom data del voltant del 1200 a la Saga de Sverre. Hi ru\xc3\xafnes d\'esgl\xc3\xa9sies de pedra dels anys 1100 a Haslum i Tanum._NEWLINE_La ruta de pelegrins cap a Trondheim, establerta despr\xc3\xa9s del 1030, passava a trav\xc3\xa9s de B\xc3\xa6rum i hi ha evid\xc3\xa8ncies que els forns de cal\xc3\xa7 van estar en \xc3\xbas a la regi\xc3\xb3 el 850. Va haver-hi ports mar\xc3\xadtims per l\'\xc3\xb2xid de calci a Slependen i a Sandvika. _NEWLINE_A principis del segle XVII es va descobrir el mineral de ferro a B\xc3\xa6rum, realitzant treballs a B\xc3\xa6rumns Verk. Ind\xc3\xbastries com ara la fabricaci\xc3\xb3 de paper, serradores i f\xc3\xa0briques de maons van ser establertes al llarg dels rius Lysakerelven i Sandvikselven als segles seg\xc3\xbcents. A l\'\xc3\xa0rea s\'hi van desenvolupar tamb\xc3\xa9 horts i altres tipus d\'explotaci\xc3\xb3 agr\xc3\xadcola, dels quals encara existeixen romanents. _NEWLINE_Una s\xc3\xa8rie d\'artistes es van establir a B\xc3\xa6rum, particularment amb motiu de l\'escola d\'art dirigida per Johan Fredrik Eckersberg. Entre els artistes que van realitzar molt del seu treball a B\xc3\xa6rum hi ha Fritz Thaulow, Christian Skredsvig, Harriet Backer, Kitty Kielland, Otto Sinding, Eilif Pettersen, Gerhardt Munthe i Erik Werenskiold._NEWLINE_A mitjan segle XX la base agr\xc3\xadcola de B\xc3\xa6rum va donar pas a la construcci\xc3\xb3 residencial. No obstant aix\xc3\xb2, encara nom\xc3\xa9s una tercera part de l\'\xc3\xa0rea (64 km\xc2\xb2) est\xc3\xa0 destinada per a \xc3\xbas residencial, m\xc3\xa9s de la meitat est\xc3\xa0 dedicat a la silvicultura i prop de 17 km\xc2\xb2 s\xc3\xb3n utilitzats per a l\'agricultura.\n_START_SECTION_\nEscut d\'armes\n_START_PARAGRAPH_\nL\'escut d\'armes \xc3\xa9s modern. Se\'ls hi va concedir el 9 de gener de 1976. L\'escut mostra un antic forn de cal\xc3\xa7 platejat sobre un fons verd. Aquest va ser un aspecte important de l\'economia local des de l\'edat mitjana fins al voltant del 1800. Encara hi ha alguns forns originals visibles al municipi.\n_START_SECTION_\nGeografia\n_START_PARAGRAPH_\nLa geografia f\xc3\xadsica de B\xc3\xa6rum est\xc3\xa0 dominada per una costa escarpada al llarg del fiord d\'Oslo o l\'augment de les zones muntanyoses al nord i l\'est, on hi ha grans zones boscoses. La muntanya de Kols\xc3\xa5s forma un centre natural, per\xc3\xb2 el municipi tamb\xc3\xa9 inclou la vall a\xc3\xafllada de Lommedalen. Quatre grans rius flueixen a trav\xc3\xa9s del municipi: Lysakerelva, Sandvik Selva, Lomma, i \xc3\x98verlandselva, i hi ha nombrosos llacs, tant en zones residencials com boscoses. La flor oficial del municipi \xc3\xa9s l\'an\xc3\xa8mona groga._NEWLINE_At\xc3\xa8s que gaireb\xc3\xa9 dos ter\xc3\xa7os de la superf\xc3\xadcie de B\xc3\xa6rum es compon de boscos, hi ha grans oportunitats per a activitats a l\'aire lliure, com l\'esqu\xc3\xad, el senderisme i la pesca. Els boscos es consideren part de Marka, les zones boscoses a la rodalia del Gran Oslo. Les \xc3\xa0rees dins del municipi de B\xc3\xa6rum inclouen B\xc3\xa6rumsmarka, Vestmarka, i Krokskogen._NEWLINE_El punt m\xc3\xa9s alt a B\xc3\xa6rum \xc3\xa9s Vidvangsh\xc3\xb8gda. amb una altitud de 552 metres. El llac m\xc3\xa9s gran \xc3\xa9s Stovivatnet amb una superf\xc3\xadcie de 0.420 quil\xc3\xb2metres quadrats.\n_START_SECTION_\nEconomia\n_START_PARAGRAPH_\nL\'economia de B\xc3\xa6rum \xc3\xa9s formada, des del 1950, per al sector de serveis, incloent la venda al detall, l\'enginyeria, els serveis p\xc3\xbablics, etc. Deriva gran part de la seva base tribut\xc3\xa0ria per ser una ciutat dormitori d\'Oslo. \xc3\x89s una de les zones m\xc3\xa9s riques a Noruega. _NEWLINE_Dues de les carreteres m\xc3\xa9s transitades de Noruega (l\'E18 i l\'E16) i un ferrocarril travessen el municipi. Hi ha hagut un considerable desenvolupament de parcs d\'oficines al llarg de l\'E18, especialment al voltant de Lysaker en els \xc3\xbaltims 20-30 anys, reduint una mica la pressi\xc3\xb3 sobre les \xc3\xa0rees del centre d\'Oslo._NEWLINE_Scandinavian Airlines System t\xc3\xa9 la seva seu de Noruega a B\xc3\xa6rum. La companyia a\xc3\xa8ria Wider\xc3\xb8e t\xc3\xa9 algunes oficines administratives a Baerum. Norwegian Air Shuttle tamb\xc3\xa9 t\xc3\xa9 la seva seu central al municipi.\n_START_SECTION_\nCultura\n_START_PARAGRAPH_\nD\'acord amb una enquesta realitzada per una revista del municipi, B\xc3\xa6rum \xc3\xa9s el millor lloc per viure a Noruega en termes de govern i serveis als residents. A m\xc3\xa9s \xc3\xa9s tamb\xc3\xa9 un dels millors llocs per a pujar els fills. En gaireb\xc3\xa9 totes les enquestes nacionals, B\xc3\xa6rum obt\xc3\xa9 una alta puntuaci\xc3\xb3 quan es tracta d\'economia, l\'educaci\xc3\xb3 i les possibilitats dels joves, la cobertura de salut, les classificacions de l\'escola, i els drets de treball i les possibilitats laborals.\n_START_SECTION_\nEducaci\xc3\xb3\n_START_PARAGRAPH_\nHi ha un alt nombre d\'escoles a B\xc3\xa6rum, tant p\xc3\xbabliques com privades. Hi ha un total de 43 escoles p\xc3\xbabliques elementals (de prim\xc3\xa0ria i/o secund\xc3\xa0ria) i algunes de privades. Segons les enquestes nacionals, l\'escola p\xc3\xbablica de prim\xc3\xa0ria Jar ocupa el lloc m\xc3\xa9s alt quan es tracta de matem\xc3\xa0tiques, mentre que l\'escola de prim\xc3\xa0ria p\xc3\xbablica Lommedalen ocupa el m\xc3\xa9s alt en la lectura. Ambd\xc3\xb3s se situen a B\xc3\xa6rum. _NEWLINE_Hi ha vuit escoles de secund\xc3\xa0ria p\xc3\xbabliques a B\xc3\xa6rum; D\xc3\xb8nski, Eikeli, Nadderud, Rosenvilde, Rud, Sandvika, Stabekk i Valler. La Universitat Popular tamb\xc3\xa9 t\xc3\xa9 una sucursal a Sandvika. L\'escola de Valler anys ha estat classificada durant segles dins de les 5 millors escoles de secund\xc3\xa0ria a Noruega.\n_START_SECTION_\nEsports\n_START_PARAGRAPH_\nL\'Stab\xc3\xa6k IF, que juga a la primera divisi\xc3\xb3 de Tippeligaen, \xc3\xa9s el principal club de futbol del municipi. Tamb\xc3\xa9 hi ha per\xc3\xb2 el B\xc3\xa6rum SK, que juga a la segona divisi\xc3\xb3 de la lliga de futbol de Noruega. Tamb\xc3\xa9 juguen en categories m\xc3\xa9s baixes els clubs H\xc3\xb8vik IF, Stab\xc3\xa6k IF i Hauger BK.'